ai4bharat/Pralekha huggingface dataset:
নারীওশিশুবিকাশমন্ত্রক
নারী ও শিশু বিকাশ মন্ত্রক ২১ শে মার্চ থেকে চৌঠা এপ্রিল পর্যন্ত চতুর্থ পোষণ পাখোয়ারা উদযাপন করছে
নতুন দিল্লি, ২৪শে মার্চ, ২০২২
কেন্দ্রীয় নারী ও শিশু বিকাশ মন্ত্রক দেশজুড়ে চতুর্থ পোষণ পাখোয়ারা উদযাপন করছে। চতুর্থ পোষণ পাখোয়ারা বা পুষ্টি পক্ষে মূল যে দুটি বিষয়ের উপর গুরুত্ব দেওয়া হয়েছে, সেগুলি হল – সুস্বাস্থ্যের অধিকারী শিশুদের চিহ্নিত করা এবং ভারতের জনগণের সুস্বাস্থ্যের জন্য আধুনিক ও চিরায়ত নিয়মাবলীর মধ্যে মেলবন্ধন ঘটানো। এক্ষেত্রে পোষণ মিত্রের গুরুত্বপূর্ণ ভূমিকা আছে। আধুনিকতার সঙ্গে চিরায়ত ঐতিহ্যের মেলবন্ধন ঘটানোর জন্য২১ শে মার্চ থেকে চৌঠা এপ্রিল পর্যন্ত পক্ষকাল ব্যাপী যে উদ্যোগগুলি নেওয়া হয়েছে, সেগুলি হল –
১) অঙ্গনওয়াড়ী কেন্দ্রে ৬ বছরের কম সুবিধাভোগী শিশুদের উচ্চতা এবং ওজন পরিমাপ করা।
২) জল ব্যবস্থাপনার জন্য লিঙ্গ বৈষম্য দূর করা, জল সংরক্ষণের গুরুত্ব এবং অঙ্গনওয়াড়ী কেন্দ্র সহ সর্বত্র বৃষ্টির জলকে ধরে রাখার বিষয়ে উৎসাহিত করতে মহিলাদের মধ্যে সচেতনতা গড়ে তোলা।
৩) রক্তাল্পতার পরীক্ষা, চিকিৎসা এবং এবিষয়ে সচেতনতা গড়ে তোলা।
৪) জনজাতি অধ্যুষিত অঞ্চল সহ সর্বত্র মায়েদের সুস্বাস্থ্যের জন্য চিরায়ত খাদ্যাভ্যাসের বিষয়ে প্রচার চালানো।
প্রধানমন্ত্রী শ্রী নরেন্দ্র মোদী ২০১৮র ৮ই মার্চ পোষণ অভিযানের সূচনা করেন। এই অভিযানে জনগণের অংশগ্রহণ বাড়ানোর উপর গুরুত্ব দেওয়া হয়। অন্যান্য মন্ত্রকের সঙ্গে এক যোগে পুষ্টির বিষয়ে সচেতনতার জন্য নানা উদ্যোগ নেওয়া হয়েছে। ব্যক্তি বিশেষ এবং সম্প্রদায়গতভাবে মানুষের মধ্যে বিভিন্ন সুঅভ্যাস গড়ে তোলা এই অভিযানের অন্যতম উদ্দেশ্য। প্রধানমন্ত্রী মন কি বাত সহ বিভিন্ন অনুষ্ঠানে পুষ্টির বিষয়টিতে জনসচেতনতা গড়ে তোলার জন্য আহ্বান জানিয়ে থাকেন, যাতে এটি গণআন্দোলনে পরিণত হয়।
পুষ্টি পক্ষ বা পোষণ পাখোয়ারার বিভিন্ন কর্মসূচি বাস্তবায়নের মূল দায়িত্ব নারী ও শিশু বিকাশ মন্ত্রকের। রাজ্য ও কেন্দ্রশাসিত অঞ্চলগুলিতে নারী ও শিশু বিকাশ দপ্তর অথবা সমাজ কল্যাণ দপ্তর এই উপলক্ষ্যে বিভিন্ন অনুষ্ঠানের আয়োজন করেছে।
CG/CB/SFS
(Visitor Counter : 213
যোগাযোগওতথ্যপ্রযুক্তিমন্ত্রক
আন্তর্জাতিক পার্সেল বুকিং-এর জন্য আধার বাধ্যতামূলক নয়, স্পষ্ট জানালো ডাক বিভাগ
নয়াদিল্লি, ১১ সেপ্টেম্বর, ২০১৮
আন্তর্জাতিক পার্সেল বা আন্তর্জাতিক ইএমএস বুকিং-এর মতো গুরুত্বপূর্ণ লেনদেনের ক্ষেত্রে পরিচয়পত্রের প্রমাণ হিসাবে আধার পেশ করা বাধ্যতামূলক নয়। আধারের পাশাপাশি পরিচয়পত্রের প্রমাণ হিসাবে ড্রাইভিং লাইসেন্স, পাসপোর্ট, ভোটার কার্ড প্রভৃতির যে কোনও একটি পেশ করলেই চলবে। ভারতীয় ডাক বিভাগের পক্ষ থেকে সুস্পষ্টভাবে একথা জানানো হয়েছে। সুরক্ষা ও নিরাপত্তাগত কারণের জন্যই পার্সেল বুক করার সময় পরিচয়পত্র পেশ করা প্রয়োজন। ডাক বিভাগের পক্ষ থেকে আরও জানানো হয়েছে যে, অফিস রেকর্ড রাখার জন্যই কেবলমাত্র ঐ ধরণের নথিপত্রের প্রয়োজন হয়। বুক করা পার্সেলের সঙ্গে জুড়ে দেবার জন্য নয়।
ইংরাজি দৈনিক দ্য টাইমস্ অফ ইন্ডিয়া-র ব্যাঙ্গালুরু সংস্করণে সোমবার  প্রকাশিত এক খবরে বলা হয়েছে যে, পার্সেল বুকিং-এর সময় ডাক বিভাগ আধার নম্বর চাইছে। প্রকাশিত এই খবরের প্রেক্ষিতেই ডাক বিভাগের পক্ষ থেকে ঐ স্পষ্টীকরণ দেওয়া হয়েছে। বিভাগের পক্ষ থেকে বলা হয়েছে যে, দিল্লি সার্কেলের মুখ্য পোস্টমাস্টার জেনারেলের কার্যালয়ের ট্যুইট অ্যাকাউন্ট থেকে ভুল বার্তা ছড়িয়ে পড়ার কারণেই এই বিভ্রান্তি দেখা দিয়েছে। ঐ ট্যুইটার বার্তায় উল্লেখ রয়েছে যে, আন্তর্জাতিক নীতি-নির্দেশ অনুযায়ী পার্সেলে পরিচয়পত্রের প্রমাণ জুড়ে দেওয়া হয়।
সুষ্ঠুভাবে পার্সেল বুকিং-এর ক্ষেত্রে নিয়ন্ত্রণমূলক প্রয়োজনীয়তার বিষয়গুলিকে বিবেচনায় রেখে ডাকঘরগুলিকে নির্দেশ পাঠানো হচ্ছে। ডাক বিভাগের পক্ষ থেকে এ সম্পর্কে বলা হয়েছে যে, মাদক নিয়ন্ত্রণ ব্যুরো ও বন্যপ্রাণ অপরাধ নিয়ন্ত্রণ ব্যুর’র মতো প্রতিষ্ঠানগুলির অনুরোধের প্রেক্ষিতে নিরাপত্তাজনিত কারণের জন্যই আন্তর্জাতিক পার্সেল বা ইএমএস বুকিং-এর সময় আধার সহ যে কোনও একটি পরিচয়পত্রের কপি পেশ করা প্রয়োজন। ডাক বিভাগ তার কাজকর্মে সুরক্ষা ও নিরাপত্তার বিষয়গুলি সুনিশ্চিত করতে অঙ্গীকারবদ্ধ।
CG/BD/SB…
(Visitor Counter : 98
প্রতিরক্ষামন্ত্রক
সেনাবাহিনী এবার তাদের ১৩০ মিলিমিটার স্বয়ংক্রিয় বন্দুক এবং ১৬০ মিলিমিটার মর্টার বাতিল করে দিল
নতুন দিল্লি, ১৬ মার্চ, ২০২১
ভারতীয় সেনাবাহিনী আজ রাজস্থানের মহাজন' মাঠের ফায়ারিং রেঞ্জ সার্ভিস থেকে দীর্ঘদিন সেবাপ্রদানকারী দুটি অস্ত্র বাতিল করে দিয়েছে। এর মধ্যে রয়েছে সেনাবাহিনীর আর্টিলারি সিস্টেমের মধ্যে থাকা ১৩০ মিলিমিটার স্বয়ংক্রিয় বন্দুক এবং ১৬০ মিলিমিটার টাম্পেলা মর্টার।
সেনাবাহিনীর পক্ষ থেকে এক বিবৃতিতে জানানো হয়েছে যে, প্রায় ৬০ বছর ধরে সেনাবাহিনীতে সামিল থাকা এই অস্ত্র দুটি এবার বাতিল করে দেওয়া হল। আধুনিক প্রযুক্তির ব্যবহার করে নতুন ধরনের অস্ত্র তৈরির পথ প্রশস্ত করতেই এই ব্যবস্থা নেওয়া হয়েছে।
১৩০ মিলিমিটার ক্যাটাপুল্ট স্বয়ংক্রিয় আগ্নেয়াস্ত্র ১৯৮১ সালে ভারতীয় সেনা বাহিনীতে অন্তর্ভুক্ত করা হয়েছিল।
অন্যদিকে, ১৬০ মিলিমিটার টাম্পেলা মর্টার গুলি ইজরায়েলী প্রতিরক্ষা বাহিনী থেকে আমদানি করা হয়েছিল। ১৯৯৯ সালের কারগিল যুদ্ধে এগুলির ভূমিকা ছিল অত্যন্ত গুরুত্বপূর্ণ।
প্রতিরক্ষামন্ত্রক
আজ আইএনএএস ৩১৬-র কমিশনিং অনুষ্ঠিত হয়েছে
নয়াদিল্লী, ২৯ মার্চ, ২০২২
ভারতীয় নৌবাহিনীর দ্বিতীয় পি-৮আই বিমান স্কোয়াড্রোনে ভারতীয় নৌবাহিনীর বিমান সংক্রান্ত স্কোয়াড্রোন ৩১৬ আজ নৌবাহিনীতে অন্তর্ভুক্ত হয়েছে। এই উপলক্ষ্যে গোয়ায় আইএনএস হংস-এ সুন্দর এক অনুষ্ঠানের আয়োজন করা হয়। নৌবাহিনীর প্রধান অ্যাডমিরাল আর হরি কুমার অনুষ্ঠানে প্রধান অতিথি হিসেবে উপস্থিত ছিলেন। অ্যাডমিরাল কুমার তাঁর ভাষণে জানান, ভারত মহাসাগরীয় অঞ্চলে ভারতকে নিরাপত্তার ক্ষেত্রে গ্রহণযোগ্য অংশীদার হিসেবে বিবেচনা করা হয়। এর মাধ্যমে এই অঞ্চলে কার্যকর কৌশলগত ভূমিকা পালনে ভারতের দক্ষতা প্রতিফলিত হয়েছে। ভারতীয় নৌবাহিনী তার বিশ্বাসযোগ্যতা বজায় রাখার ক্ষেত্রে অঙ্গীকারবদ্ধ। এরই অঙ্গ হিসেবে আইএনএএস-৩১৬কে নৌবাহিনীতে অন্তর্ভুক্ত করা হলো। এর ফলে ভারতীয় মহাসাগরীয় অঞ্চলে সামুদ্রিক নিরাপত্তা ও নজরদারি চালাতে সুবিধা হবে।
আইএনএস-৩১৬ বোয়িং পি-৮আই বিমানকে পরিচালনা করবে। এটি বিভিন্ন ভূমিকা পালন করবে। এরমধ্যে উল্লেখযোগ্য দূরপাল্লার সামুদ্রিক সাবমেরিন প্রতিরোধী যুদ্ধ ব্যবস্থাকে সাহায্য করবে এ ধরণের বিমান পরিচালনা করা। এছাড়াও এয়ার টু শিপ ক্ষেপনাস্ত্র এবং টর্পেডো উৎক্ষেপণও এটি সাহায্য করবে। বোয়িং পি-৮ আই-এর পাইলট কম্যান্ডর অমিত মহাপাত্র আইএনএএস-৩১৬ কে চালাবেন। তিনি আইএল-৩৮, ডর্নিয়ের ২২৮-এর মতো ভাসমান মঞ্চ থেকে বিমান চালিয়েছেন।
CG/CB/NS
(Visitor Counter : 96
প্রধানমন্ত্রীরদপ্তর
অরুণাচল রঙ মহোৎসব হল অরুণাচল প্রদেশের সমৃদ্ধশালী বৈচিত্রময় সংস্কৃতির উদযাপন এবং এক ভারত শ্রেষ্ঠ ভারত-এর নীতির সঙ্গে সামঞ্জ্যপূর্ণ : প্রধানমন্ত্রী
নয়াদিল্লি, ০৯ আগস্ট, ২০২৩
প্রধানমন্ত্রী শ্রী নরেন্দ্র মোদী দিল্লি, মুম্বাই, কলকাতা এবং গুয়াহাটি সহ দেশের বিভিন্ন প্রান্তে অরুণাচল রঙ মহোৎসব উদযাপিত হওয়ায় আনন্দ প্রকাশ করেছেন।
অরুণাচল প্রদেশের মুখ্যমন্ত্রী শ্রী প্রেমা খান্ডুর ট্যুইট সকলের সঙ্গে ভাগ করে নিয়ে প্রধানমন্ত্রী ট্যুইটে বলেছেন :
“অরুণাচল রঙ মহোৎসব হল নিছক অনুষ্ঠানের চেয়েও বেশি কিছু। এটি অরুণাচল প্রদেশের সমৃদ্ধশালী বৈচিত্রময় সংস্কৃতির উদযাপন। এটি এক ভারত শ্রেষ্ঠ ভারত-এর নীতির সঙ্গে সামঞ্জ্যপূর্ণ। দিল্লি, মুম্বাই, কলকাতা এবং গুয়াহাটি সহ দেশের বিভিন্ন প্রান্তে এই অনুষ্ঠানের আয়োজন করা হচ্ছে দেখে ভালো লাগছে।”
(AC/SS/NS
প্রধানমন্ত্রীরদপ্তর
পিএম-জেডিওয়াই-এর সফল ষষ্ঠ বর্ষ পূর্তিতে প্রধানমন্ত্রীর সন্তোষ প্রকাশ
নতুনদিল্লি, ২৮শে আগস্ট, ২০২০
প্রধানমন্ত্রী শ্রী নরেন্দ্র মোদী জন ধন যোজনার সফল ষষ্ঠ বর্ষ পূর্তিতে সন্তোষ ব্যক্ত করেছেন। পিএম-জেডিওয়াই-কে সফল করে তুলতে যারা নিরলসভাবে কাজ করে চলেছেন, প্রধানমন্ত্রী তাঁদের সকলের প্রশংসা করেছেন।
প্রধানমন্ত্রী বলেছেন, “ছয় বছর আগে, আজকের দিনে যারা ব্যাঙ্কিং পরিষেবার বাইরে ছিলেন, তাঁদের এই পরিষবায় নিয়ে আনার জন্য প্রধানমন্ত্রী জন ধন যোজনার সূচনা করা হয়। এই উদ্যোগের ফলে কোটি কোটি মানুষ উপকৃত হয়েছেন, তাঁদের জীবনে পরিবর্তন এসেছে, দারিদ্র দূরীকরণের অনেক প্রয়াসের ক্ষেত্রে এটি ভিত্তি হিসেবে কাজ করেছে।
প্রধানমন্ত্রী জন ধন যোজনার জন্যই আজ বহু পরিবারের জীবন সুরক্ষিত হয়েছে। এই প্রকল্পের বেশীর ভাগ সুবিধে ভোগী গ্রামের বাসিন্দা ও মহিলা। যারা পিএম-জেডিওয়াই-কে সফল করে তুলতে নিরলসভাবে কাজ করে চলেছেন, তাঁরা সকলে প্রশংসার যোগ্য।“
(CG/CB
বিজ্ঞানওপ্রযুক্তিমন্ত্রক
চিত্রা জেনেল্যাম্প-এন ২৪ ঘন্টার মধ্যে কোভিড-১৯ নিশ্চিতকরণের পরীক্ষার ফলাফল জানিয়ে দেবে
নতুন দিল্লি, ১৬ এপ্রিল, ২০২০
কেন্দ্রীয় বিজ্ঞান ও প্রযুক্তি বিভাগের  আওতাধীন ত্রিভেন্দ্রমের শ্রী চিত্রা তিরুনাল ইনস্টিটিউট ফর মেডিকেল সায়েন্সেস অ্যান্ড টেকনোলজি,একটি ডায়াগনস্টিক কিট তৈরি করেছে যা খুব কম খরচে মাত্র দুই ঘন্টার মধ্যে করোনভাইরাস নির্ণয় করতে পারে।
এটি এমন ধরনের ডায়াগনস্টিক পরীক্ষা, যা ভাইরাল নিউক্লিক অ্যাসিড রিভার্স ট্রান্সক্রিপস লুপ-মধ্যস্থ প্রসারণের মাধ্যমে সারস-কোভ 2 এন জিন নির্ধারণ করতে পারে। চিত্রা জেনেল্যাম্প-এন নামে পরিচিত এই কিট তৈরিতে কেন্দ্রীয় বিজ্ঞান ও প্রযুক্তি বিভাগ  আর্থিক সহায়তা দিয়েছে। সারস-কোভ 2 এন জিনের দুটি অংশে পরীক্ষা চালানো হচ্ছে। ইন্ডিয়ান কাউন্সিল অফ মেডিকেল রিসার্চ দ্বারা অনুমোদিত এবং এনআইভি আলপ্পুজহ সংস্থায় পরীক্ষা চালিয়ে দেখা যায় গেছে চিত্রা জেনেল্যাম্প-এন'এ ১০০% নির্ভুল প্রমাণ পাওয়া যাচ্ছে। এই কিটে নির্ধারণ করতে সময় লাগছে ১০ মিনিট, নমুনা সংগ্রহ করে ফলাফল জানতে সময় লাগছে ২ঘন্টারও কম।একটি কিটে ৩০টি নমুনা পরীক্ষা করা যাবে।এর ফলে এক একদিনে বহু সংখ্যক পরীক্ষা চালানো সম্ভব হবে।
বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা বলেছেন, শ্রী চিত্রা ইনস্টিটিউটে কোভিড১-৯-এর নির্ণয় খুব দ্রুত নিশ্চিত হয়ে যাচ্ছে, যা দেখা বোঝাই যায় চিকিৎসক এবং বিজ্ঞানীদের দল তাদের জ্ঞান এবং পরিকাঠামোগত সুবিধাগুলি ব্যবহার করে ধারাবাহিক গবেষণার কাজ করেছে।
এই পরীক্ষার জন্য খরচ লাগছে ১০০০ টাকারও কম।এখন এই কিট যাতে আরো বেশি সংখ্যক উৎপাদন করা যায়, তার জন্য শ্রী চিত্রা ইনস্টিটিউট এরনাকুলামের একটি সংস্থাকে এই কিট তৈরির প্রযুক্তি দিচ্ছে। গত তিন সপ্তাহ ধরে শ্রী চিত্রা ইনস্টিটিউটের গবেষকরা এই কিট তৈরি করেছে।
(CG/SS
যোগাযোগওতথ্যপ্রযুক্তিমন্ত্রক
‘ইন্ডিয়া টেলিকম ২০২২’ – এ টেলিকম মন্ত্রী শ্রী অশ্বিনী বৈষ্ণব জানিয়েছেন ৫জি নেটওয়ার্কের কাজ চূড়ান্ত পর্যায়ে রয়েছে
নয়াদিল্লি, ০৮ ফেব্রুয়ারি, ২০২২
ভারতীয় টেলিকম সংস্থাদের যোগ্য বিদেশি ক্রেতাদের সঙ্গে সাক্ষাৎ করার সুযোগ করে দেওয়ার জন্য আয়োজিত ‘ইন্ডিয়া টেলিকম ২০২২’ – এক বিশেষ আন্তর্জাতিক ব্যবসায়িক প্রদর্শনীর আজ উদ্বোধন করেছেন কেন্দ্রীয় যোগাযোগ, ইলেক্ট্রনিক্স ও তথ্য প্রযুক্তি মন্ত্রী শ্রী অশ্বিনী বৈষ্ণব। কেন্দ্রীয় সরকারের বাণিজ্য বিভাগের আওতাধীন মার্কেট অ্যাক্সেস ইনিশিয়েটিভ স্কিম -এর অন্তর্গত এবং বিদেশ মন্ত্রক ও টেলিযোগাযোগ দপ্তরের সহায়তায় ৮-১০ই ফেব্রুয়ারি টেলিকম ইক্যুইপমেন্টস্ অ্যান্ড সার্ভিস এক্সপোর্ট প্রোমোশন কাউন্সিল  বা টেলিকম সরঞ্জাম ও পরিষেবা রপ্তানি উৎসাহদান পর্ষদ এই প্রতিযোগিতার আয়োজন করেছে। ৪৫টিরও বেশি দেশ থেকে যোগ্য ক্রেতারা এই প্রতিযোগিতায় অংশ নিয়েছেন। সম্মেলনে ৪০টিরও বেশি ভারতীয় টেলিকম সংস্থা তাদের পণ্য ও সক্ষমতার বিষয়গুলি তুলে ধরেন।
অনুষ্ঠানের উদ্বোধনী অনুষ্ঠানে শ্রী অশ্বিনী বৈষ্ণব জানান, ভারত বিশ্বের মধ্যে অন্যতম প্রধান বৈদ্যুতিন সরঞ্জাম উৎপাদনকারী দেশ হিসাবে আত্মপ্রকাশ করেছে। দেশে বর্তমানে বৈদ্যুতিন সরঞ্জাম উৎপাদনের পরিমাণ ৭৫ বিলিয়ন মার্কিন ডলারের কাছাকাছি। এখন দেশে সিলিকন চিপ থেকে শুরু করে কম্পাউন্ড সেমিকন্ডাক্টর তৈরি পর্যন্ত একাধিক ক্ষেত্রে ভারত সাফল্য লাভ করেছে। তিনি বলেন, দেশীয় প্রযুক্তিকে কাজে লাগিয়ে ৪জি কোর ও রেডিও নেটওয়ার্ক তৈরি করা হয়েছে। ৫জি নেটওয়ার্কের উন্নয়ন চূড়ান্ত পর্যায়ে রয়েছে। দেশে এখন ৬জি মানোন্নয়নে চিন্তাভাবনা করা হচ্ছে বলেও উল্লেখ করেন তিনি। অনুষ্ঠানে যোগাযোগ প্রতিমন্ত্রী শ্রী দেবু সিংহ চৌহান ২০২৫ সালের মধ্যে ২.৬ লক্ষ গ্রামে টেলিকম পরিষেবা পৌঁছে দেওয়ার পরিকল্পনার কথা তুলে ধরেন। টেলিযোগাযোগ দপ্তরের সচিব শ্রী কে রাজারমন সহ অন্য ব্যক্তিরাও বক্তব্য রাখেন।
CG/SS/SB
(Visitor Counter : 161
প্রধানমন্ত্রীরদপ্তর
প্রধানমন্ত্রী ২৩ আগস্ট গুজরাট সফর করবেন
নয়াদিল্লি, ২২ আগস্ট, ২০১৮
প্রধানমন্ত্রী শ্রী নরেন্দ্র মোদী বৃহস্পতিবার  গুজরাট সফর করবেন।
ভালসাদ জেলার জুজওয়া গ্রামে এক বিরাট জনসমাবেশে শ্রী মোদী কেন্দ্রীয় সরকারের সকলের জন্য গৃহ সংক্রান্ত ফ্ল্যাগশিপ কর্মসূচি প্রধানমন্ত্রী আবাস যোজনার  সুবিধাভোগীদের সমবেত ‘ই-গৃহ প্রবেশ’ প্রত্যক্ষ করবেন।
এই কর্মসূচির মাধ্যমে গুজরাটে ১ লক্ষেরও বেশি বাড়ি নির্মিত হয়েছে। রাজ্যের ২৬টি জেলার সুবিধাভোগীরা সমবেতভাবে ‘ই-গৃহ প্রবেশ’-এ সামিল হবেন। ভালসাদে দক্ষিণ গুজরাটের ৫টি জেলা – ভালসাদ, নভসারি, তাপি, সুরাট ও দঙ্গস-এর গৃহ প্রাপকরা একত্রিত হবেন। বাকি জেলাগুলিতে সমবেত ‘ই-গৃহ প্রবেশ’ ব্লক পর্যায়ে উদযাপিত হবে। ভালসাদে আয়োজিত মূল অনুষ্ঠানের সঙ্গে ভিডিও সংযোগের মাধ্যমে ঐ জেলাগুলির সুবিধাভোগীদেরকেও সামিল করা হবে। অনুষ্ঠানে ২ লক্ষেরও বেশি মানুষ অংশ নেবেন বলে আশা করা হচ্ছে।
একই অনুষ্ঠানে প্রধানমন্ত্রী বিভিন্ন উন্নয়নমূলক প্রকল্প যেমন – দীনদয়াল উপাধ্যায় গ্রামীণ কৌশল বিকাশ যোজনা, মুখ্যমন্ত্রী গ্রামোদয় যোজনা ও জাতীয় গ্রামীণ জীবন-জীবিকা মিশনের নির্দিষ্ট কয়েকজন সুফলভোগীকে শংসাপত্র ও কর্মনিযুক্তিপত্র প্রদান করবেন। এছাড়াও, তিনি মহিলা ব্যাঙ্ক করেসপনডেন্টস-দের হাতে নিয়োগপত্র ও মিনি এটিএম তুলে দেবেন। এই উপলক্ষে এক সমাবেশেও তিনি ভাষণ দেবেন।
প্রধানমন্ত্রী জুনাগড়ে একাধিক উন্নয়নমূলক প্রকল্পের উদ্বোধন করবেন। এই প্রকল্পগুলির মধ্যে রয়েছে – জুনাগড়ে একটি সরকারি হাসপাতাল; জুনাগড় পুন নিগমের ১৩টি প্রকল্প এবং খোখারদা-তে একটি দুগ্ধ প্রক্রিয়াকরণ কেন্দ্র। এখানেও তিনি এক জনসমাবেশে ভাষণ দেবেন।
এরপর, প্রধানমন্ত্রী গান্ধীনগরে গুজরাট ফরেন্সিক বিজ্ঞান বিশ্ববিদ্যালয়ে সমাবর্তনে ভাষণ দেবেন। দিল্লি ফেরার আগে প্রধানমন্ত্রী গান্ধীনগরে সোমনাথ মন্দির অছি পরিষদের বৈঠকে যোগ দেবেন।
CG/BD/SB……
(Visitor Counter : 111
শ্রমওকর্মসংস্থানমন্ত্রক
ইপিএফও-র বেতন-ভিত্তিক তথ্য : সদস্য সংখ্যায় নিবন্ধীকরণের হার বেড়েছে; এপ্রিল মাসের তুলনায় মে মাসে সদস্য সংখ্যা ১ লক্ষ বেড়ে ৩ লক্ষ ১৮ হাজার হয়েছে
নয়াদিল্লি, ২২ জুলাই, ২০২০
কর্মচারী ভবিষ্যনিধি তহবিল সংগঠনের  পক্ষ থেকে গত ২০ জুলাই বেতন-ভিত্তিক প্রাথমিক তথ্য প্রকাশিত হয়েছে। প্রকাশিত তথ্য অনুযায়ী, ২০২০ সালের মে মাসে অধিকাংশ শিল্প শ্রেণী বিন্যাসের দরুণ নতুন তালিকাভুক্তি শুরু হয়েছে। এর ফলে, গ্রাহক সংখ্যা গত মে মাসে এপ্রিল মাসের তুলনায় প্রায় ১ লক্ষ বেড়ে ৩ লক্ষ ১৮ হাজার হয়েছে। লকডাউন সত্ত্বেও এপ্রিল মাসে ইপিএফও-র সামাজিক সুরক্ষা কর্মসূচিগুলিতে নতুন ১ লক্ষ গ্রাহক নথিভুক্ত হয়েছিলেন। ইপিএফও-র পক্ষ থেকে নতুন গ্রাহকদের যে তথ্য প্রকাশিত হয়েছে, তাঁরা আলোচ্য মাসে যোগদান করেছিলেন অথবা তহবিলে তাঁদের অনুদান গৃহীত হয়েছিল।
নতুন গ্রাহক সংখ্যা বৃদ্ধি পাওয়ার দরুণ ইপিএফও-র গ্রাহক ভিত্তিতেও অগ্রগতি হয়েছে। তহবিলের সদস্য থেকে কম সংখ্যায় গ্রাহকের প্রস্থান এবং অধিক সংখ্যায় নতুন গ্রাহকের অন্তর্ভুক্তির দরুণ মে মাসে গ্রাহক সংখ্যা বেড়েছে। পরিসংখ্যান অনুযায়ী, মে মাসে গ্রাহক সংখ্যা এপ্রিল মাসের ১ লক্ষ ৬৭ হাজার থেকে ৬৬ শতাংশ বেড়ে ২ লক্ষ ৭৯ হাজার হয়েছে। এছাড়াও, ইপিএফও-র গ্রাহক ভিত্তি থেকে সদস্যদের প্রস্থানের হার এপ্রিল মাসের ২ লক্ষ ৯৭ হাজার থেকে ২০ শতাংশ কমে মে মাসে ২ লক্ষ ৩৬ হাজার হয়েছে।
উল্লেখ করা যেতে পারে, গত এপ্রিল মাসে ভবন ও নির্মাণ ক্ষেত্র, হোটেল, পরিবহণ, ইলেক্ট্রিক, শিক্ষা ও বস্ত্রক্ষেত্রে কোভিড-১৯-এর বিরূপ প্রভাব পড়েছিল। বিশেষজ্ঞ পরিষেবা দিয়ে থাকে এমন শিল্প সংস্থাগুলিতে প্রতি মাসে প্রায় ৪ লক্ষ করে নতুন সদস্য ইপিএফও-তে যোগদান করেন। কিন্তু গত এপ্রিল মাসে এই ক্ষেত্রগুলি থেকে কেবলমাত্র ৮০ হাজার নতুন সদস্য ইপিএফও-তে নাম নথিভুক্ত করেছেন। শিক্ষাক্ষেত্র ছাড়া বাকি সমস্ত ক্ষেত্র লকডাউনের দরুণ প্রভাবিত হয়েছে। স্বাভাবিকভাবেই এই ক্ষেত্রগুলিতে মে মাসে বিকাশ হার নিম্নমুখী হয়েছে। এসব সত্ত্বেও মে মাসে ইপিএফও-তে প্রায় ১ লক্ষ ৮০ হাজার নতুন গ্রাহকের অন্তর্ভুক্তি হয়েছে। নতুন প্রতিষ্ঠান নথিভুক্তির ক্ষেত্রেও গত মে মাসে অগ্রগতি হয়েছে। আলোচ্য মাসে ইপিএফও-তে গত এপ্রিল মাসের তুলনায় প্রতিষ্ঠানের নথিভুক্তির হার ৭২ শতাংশ বেড়ে ৮,৩৬৭ হয়েছে।
উল্লেখ করা যেতে পারে, ইপিএফও ভারতে সংগঠিত / আধা-সংগঠিত ক্ষেত্রের কর্মচারীদের সামাজিক নিরাপত্তা সংক্রান্ত তহবিলগুলি পরিচালনা করে থাকে। বর্তমানে ইপিএফও-র সক্রিয় গ্রাহক সংখ্যা ৬ কোটির বেশি। যেহেতু কর্মচারীদের নাম নথিভুক্তিকরণের প্রক্রিয়া নিরন্তর চলতে থাকে, তাই বেতন-ভিত্তিক তথ্য প্রাথমিক এবং চূড়ান্ত তথ্য পরবর্তী মাসগুলিতে প্রকাশ করা হয়।
(CG/BD/DM
|
অর্থমন্ত্রক
|
কেন্দ্রের ট্রেজারি বিলের নিলামের জন্য সংশোধিত ক্যালেন্ডারপ্রকাশ

নতুন দিল্লি, ২৭শে জুন, ২০২০
কেন্দ্র, নগদ অর্থের পরিমাণ সংক্রান্ত সমীক্ষা করার পর, রিজার্ভ ব্যাঙ্কের সঙ্গে পরামর্শক্রমে ২০২০-র সেপ্টেম্বরে শেষ হওয়া ত্রৈমাসিকের জন্য ট্রেজারি বিল জারি করার পরিমাণ নির্ধারণ করেছে।
ট্রেজারি বিলের নিলামের জন্য প্রজ্ঞাপিত রাশি ,  –
|
|
নিলামের তারিখ
|
|
বিজ্ঞপ্তি জারির তারিখ
|
|
৯১ দিন
|
|
১৮২ দিন
|
|
৩৬৪ দিন
|
|
মোট
|
|
০১.০৭.২০২০
|
|
০২.০৭.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
০৮.০৭.২০২০
|
|
০৯.০৭.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
১৫.০৭.২০২০
|
|
১৬.০৭.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
২২.০৭.২০২০
|
|
২৩.০৭.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
২৯.০৭.২০২০
|
|
৩০.০৭.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
০৫.০৮.২০২০
|
|
০৬.০৮.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
১২.০৮.২০২০
|
|
১৩.০৮.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
১৯.০৮.২০২০
|
|
২০.০৮.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
২৬.০৮.২০২০
|
|
২৭.০৮.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
০২.০৯.২০২০
|
|
০৩.০৯.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
০৯.০৯.২০২০
|
|
১০.০৯.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
১৬.০৯.২০২০
|
|
১৭.০৯.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
২৩.০৯.২০২০
|
|
২৪.০৯.২০২০
|
|
১২,০০০
|
|
১৩,০০০
|
|
১০,০০০
|
|
৩৫,০০০
|
|
মোট
|
|
|
|
১,৫৬,০০০
|
|
১,৬৯,০০০
|
|
১,৩০,০০০
|
|
৪,৫৫,০০০
কেন্দ্র এবং রিজার্ভ ব্যাঙ্ক, পরিস্থিতি অনুযায়ী বাজারের অবস্থা সহ সংশ্লিষ্ট বিভিন্ন দিক বিবেচনা করে এই ট্রেজারি বিলের বিজ্ঞপ্তিটিকে পরিমার্জন করতে পারবে। তাই এই ক্যালেন্ডার পরিস্থিতি অনুযায়ী বদলও হতে পারে। সেক্ষেত্রে প্রয়োজনীয় পরিবর্তন প্রেস বিজ্ঞপ্তির মাধ্যমে জানানো হবে।
ট্রেজারি বিলের নিলাম বিভিন্ন সময় কেন্দ্র, সংশোধন করতে পারে। এবিষয়ে F4-W&M/2018 – এই বিজ্ঞপ্তি অনুযায়ী সংশোধন কার্যকর হবে।
CG/CB/SFS
রেলমন্ত্রক
রেল প্রতিষ্ঠান, ট্রেনে নিরাপত্তা এবং যাত্রী স্বাচ্ছন্দ্যের উন্নতিসাধনের ওপর বিশেষ গুরুত্ব আরোপ করলেন পূর্ব রেলের জেনারেল ম্যানেজার
কলকাতা, ১৭ মার্চ ২০২১
পূর্ব রেলের জেনারেল ম্যানেজার শ্রী মনোজ যোশী আজ পূর্ব রেলের সদর দপ্তর ফেয়ারলি প্লেসে ভিডিও কনফারেন্সের মাধ্যমে আঞ্চলিক রেলের ম্যানেজার এবং বিভাগীয় প্রধানদের সঙ্গে বৈঠক করেন। এই বৈঠকে পূর্ব রেলের অতিরিক্ত জেনারেল ম্যানেজার শ্রী অনীল দৌলত উপস্থিত ছিলেন। বৈঠকে বিভিন্ন রেল প্রতিষ্ঠান ও ট্রেনের নিরাপত্তা, পণ্য পরিবহণ ও যাত্রী স্বাচ্ছন্দ্য ক্ষেত্রে উন্নতিসাধনের বিষয়ে আলোচনা হয়।
শ্রী যোশী সমস্ত অফিস প্রতিষ্ঠানে অগ্নিনির্বাপণ সরঞ্জাম এবং অগ্নি নির্বাপক ব্যবস্থা গড়ে তোলার ওপর জোর দেন। অফিস চত্বর থেকে সমস্ত অবাঞ্ছিত আসবাবপত্র সহ অন্যান্য বিভাজন সরঞ্জাম সরিয়ে দিতে বলেন। তিনি বৈদ্যুতিক সরঞ্জাম, অফিসের কাজে ব্যবহৃত সামগ্রী সুনির্দিষ্ট পদ্ধতিতে যথাযথ স্থানে সাজিয়ে রাখার বিষয়টি উল্লেখ করেন।
শ্রী যোশী আধিকারিকদের ট্রেনের নিরাপত্তার বিষয়টি খুঁটিয়ে দেখার জন্য নির্দেশ দেন। নিরাপত্তা ক্ষেত্রে কোনও রকম আপোষ করা হবে না বলে স্পষ্ট জানান তিনি। নিরাপত্তা সংক্রান্ত ক্ষেত্রে সমস্ত কাজ সম্পন্ন করার ওপরও জোর দেন তিনি। প্রথম সারির কর্মীদের নিরাপত্তা আরও জোরদার করে তোলার ব্যাপারেও তিনি তাঁর অভিমত জানান। শ্রী যোশী শহরতলীর ইএমইউ ট্রেন পরিষেবা, দূরপাল্লার ট্রেন, স্বল্প দূরত্বের যাত্রীবাহী ট্রেন পরিষেবা ক্ষেত্রে সময় অনুবর্তীতা মেনে চলার ওপর সর্বাধিক গুরুত্ব আরোপ করেন। একই সঙ্গে, পূর্ব রেলের জেনারেল ম্যানেজার রেলের উপার্জন বৃদ্ধি ক্ষেত্রে পণ্য পরিবহণ ব্যবস্থাপনার উন্নতিসাধনের ওপর গুরুত্ব দেন। পাশাপাশি, যাত্রী স্বাচ্ছন্দ্যের বিষয় নিয়েও বক্তব্য রাখেন তিনি। লিফট, চলমান সিঁড়ি-সহ যাত্রী স্বাচ্ছন্দ্যের একাধিক বিষয়গুলির ওপর বিশেষ নজর দেওয়া হচ্ছে বলেও শ্রী যোশী উল্লেখ করেন। রেল চত্বরকে যাত্রীদের কাছে আরও স্বাচ্ছন্দ্যমুখী করে তুলতে রেলের আধিকারিকদের নির্দেশ দেন তিনি।
প্রধানমন্ত্রীরদপ্তর
অসমীয়া সাহিত্যের বিশিষ্ট লেখক শ্রী অতুলানন্দ গোস্বামীজির প্রয়াণে শোক ও সমবেদনা প্রধানমন্ত্রীর
নয়াদিল্লি, ২৭ জুলাই, ২০২২
অসমীয়া লেখক শ্রী অতুলানন্দ গোস্বামীজির প্রয়াণে শোক প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন,
“বিশিষ্ট লেখক শ্রী অতুলানন্দ গোস্বামীজির মৃত্যুতে আমি মর্মাহত। তাঁর রচনা বিশেষ সমাদর লাভ করেছিল। বিষয় বৈচিত্র্য এবং সংবেদনশীলতার কারণে তাঁর রচনা ছিল উচ্চ প্রশংসিত। অসমীয়া সাহিত্যকে ইংরেজিতে জনপ্রিয় করে তুলতে তিনি ছিলেন বিশেষভাবে সচেষ্ট। তাঁর পরিবার-পরিজন এবং অনুরাগীদের আমি সমবেদনা জানাই। ওঁ শান্তি!”
(PG/SKD/DM
কেন্দ্রীয়মন্ত্রিসভা
কেন্দ্রীয় মন্ত্রীসভায় ইন্টার ডিসিপ্লিনারি সাইবার ফিজিক্যাল ব্যবস্হা বিষয়ে জাতীয় মিশনের সূচনার প্রস্তাব অনুমোদিত হয়েছে
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ইন্টার ডিসিপ্লিনারি সাইবার ফিজিক্যাল ব্যবস্হা বিষয়ে জাতীয় মিশন চালুর প্রস্তাব অনুমোদিত হয়েছে। বিজ্ঞান ও প্রযুক্তি বিভাগ পাঁচ বছরে ৩৬৬০ কোটি টাকা ব্যয়ে এই মিশন রূপায়ণ করবে।
এই মিশনের মাধ্যমে সমাজের ক্রমবর্দ্ধমান প্রযুক্তিগত চাহিদা মেটানো, এই ক্ষেত্রে আন্তর্জাতিক পর্যায়ের খোঁজ খবর নেওয়া, পরবর্তী প্রজন্মের প্রযুক্তি উদ্ভাবনের ক্ষেত্রে অগ্রনি দেশগুলির কাজের ধরন ও পরিকল্পনা বিষয়ে জানার উদ্যোগ নেওয়া হবে।
এই মিশন রূপায়ণের ফলে দেশের নাগালের মধ্যে সাইবার ফিজিক্যাল ব্যবস্হা ও সংশ্লিষ্ট প্রযুক্তিকে নিয়ে আসার উদ্যোগ নেওয়া হবে। ভারতের নিজস্ব প্রয়োজন মেটাতে এই প্রযুক্তির ব্যবহারের উপযুক্ত প্রশিক্ষিত কর্মীবাহিনী গড়ে তোলা, দেশে দেশে এই প্রযুক্তি সংক্রান্ত গবেষনার উৎসাহ প্রদান, এই প্রযুক্তি ভিত্তিক শিল্পোদ্যোগ ও স্টার্ট আপকে উৎসাহ প্রদানের অন্যতম লক্ষ্য। বিজ্ঞান, প্রযুক্তি ও ইঞ্জিনিয়ারিং-এর উচ্চতর মাত্রায় এই সি.পি.এস প্রযুক্তি বিষয়ে পাঠ্যক্রম চালু এবং গবেষনার পরিকাঠামো তৈরি করা, ভারতকে এই প্রযুক্তি ক্ষেত্রে অন্যান্য দেশের সমপর্যায়ে তুলে আনার উদ্যোগও এই মিশনে নেওয়া হবে।
এই মিশনে ১৬টি প্রযুক্তি উদ্ভাবন হাব স্হাপন, ৬টি প্রয়োগ উদ্ভাবন হাব, চারটি প্রযুক্তি গবেষনা পর্ষদ গড়ে তোলার প্রস্তাব রূপায়ণ করা হবে। এই হাব ও পার্কগুলিতে শিক্ষা, গবেষনা, শিল্পসংস্হা, সরকারি দপ্তরগুলির সঙ্গে যৌথভাবে প্রযুক্তি উদ্ভাবনের উদ্যোগ নেওয়া হবে। এ থেকে অদূর ভবিষ্যতে কর্মসংস্হানও সৃষ্টি হবে বলে মনে করা হচ্ছে।
SSS/PB/NS
(Visitor Counter : 104
শিল্পওবাণিজ্যমন্ত্রক
স্টার্ট আপের সঙ্গে সংশ্লিষ্ট সকলের সঙ্গে শ্রী পীযূষ গোয়েলের ভিডিও কনফারেন্সের মাধ্যমে বৈঠক
নতুনদিল্লি, ২ এপ্রিল, ২০২০
নতুন উদ্যোগ অর্থাৎ স্টার্ট আপের সঙ্গে যুক্ত সংশ্লিষ্ট সকলকে নিয়ে রেল, শিল্প ও বাণিজ্য মন্ত্রী শ্রী পীযুষ গোয়েল আজ ভিডিও কনফারেন্সের মাধ্যমে বৈঠক করেন। বৈঠকে অংশগ্রহণকারীরা ডেভেলপার, ঋণ দাতা, প্রথম সারির উদ্যোক্তা, ও বিনিয়োগকারীরা কোভিড-১৯ এবং এর মোকাবিলায় দেশজুড়ে লকডাউনের বিষয় নিয়ে আলোচনা করেন। শিল্প বিকাশ ও অভ্যন্তরীণ বাণিজ্য দপ্তর, কর্পোরেট বিষয়ক দপ্তর, সেবি, কেন্দ্রীয় প্রত্যক্ষ কর পর্ষদ, সিবিআইসি, নীতি আয়োগ ও এসআইডিবিআই-এর আধিকারিকরা বৈঠকে উপস্থিত ছিলেন।
শ্রী গোয়েল বলেন দেশে ভবিষ্যতের আশার আলো দেখাতে পারে এই স্টার্ট আপ সংস্থাগুলিই। দেশ বর্তমানে এক অভূতপূর্ব অবস্থার মধ্য দিয়ে যাচ্ছে। এর থেকে বেরিয়ে আসতে দ্রুত ব্যবস্থা গ্রহণের প্রয়োজন। তিনি ১০০ কোটি টাকার অ্যাকশন কোভিড-১৯ টীমের সূচনার উদ্যোগকে স্বাগত জানান। এই টীম কোভিড-১৯ এর ফলে আর্থিক সমস্যা থেকে বের হয়ে আসতে ৫০টির বেশী উদ্যোগকে সাহায্য করবে।
বৈঠকে কোভিড-১৯ এর মোকাবিলায় নানা সমস্যার সমাধানের বিষয়ে নতুন উদ্যোগের সংস্থাগুলি যে কাজ করে চলেছে তা নিয়ে আলোচনা হয়। বিভিন্ন সরকারি দপ্তরের সমন্বয়ে গঠিত যৌথ কমিটি এই কাজগুলির মূল্যায়ন করবে।
(CG/CB
নতুনওপুনর্নবীকরণযোগ্যজ্বালানিমন্ত্রক
কেন্দ্রীয় বিদ্যুৎ প্রতিমন্ত্রী শ্রী আর কে সিং ভারতের জ্বালানির রূপান্তর নিয়ে "দ্যা ইন্ডিয়া স্টোরি" নামে একটি পুস্তিকার উদ্বোধন করেছেন
পুনর্নবীকরণযোগ্য জ্বালানির ক্ষমতাধর দেশ হিসাবে ভারত বিশ্বে চতুর্থ স্থানে রয়েছে: শ্রী আর কে সিং
নতুন দিল্লি, ২৫ জুন, ২০২১
কেন্দ্রীয় বিদ্যুৎ, নতুন এবং পুনর্নবীকরণযোগ্য জ্বালানি মন্ত্রকের প্রতিমন্ত্রী শ্রী রাজকুমার সিং জানিয়েছেন যে, গত ছয় বছরে ভারতে পুনর্নবীকরণযোগ্য জ্বালানি কেন্দ্র স্থাপনের পরিমাণ আড়াই গুণ বেড়েছে। বর্তমানের ক্ষমতা ১৪১ গিগা ওয়াট। যা মোট চাহিদার ৩৭ শতাংশ। এই সময়ের মধ্যে সৌর বিদ্যুতের পরিমাণ ১৫ গুণ বৃদ্ধি পেয়েছে। বর্তমানে যা ৪১.০৯ গিগাওয়াট। ভারত পুনর্নবীকরণযোগ্য শক্তির ক্ষমতাধর হিসাবে সারা বিশ্বের মধ্যে চতুর্থ স্থানে রয়েছে। বাস্তব চিত্র অনুযায়ী, ২০১৭ সাল থেকেই কয়লানির্ভর বিদ্যুৎ শক্তির চেয়ে পুনর্নবীকরণযোগ্য বিদ্যুৎ উৎপাদন ক্ষমতা বৃদ্ধি পেয়েছে।
শ্রী সিং গতকাল মন্ত্রকের পক্ষ থেকে আয়োজিত "অ্যাসিলারেটিং সিটিজেন সেন্ট্রিক এনার্জি ট্রানজিশন" শীর্ষক একটি অনুষ্ঠানের সূচনা করেন। পরে "দ্য ইন্ডিয়া স্টোরি" নামে একটি পুস্তিকা প্রকাশ করেন।
তিনি তাঁর ভাষণে বলেন, বিগত সাত বছরে ভারতে পুনর্নবীকরণযোগ্য জ্বালানি ক্ষেত্রে ৭০ বিলিয়ন মার্কিন ডলার বিনিয়োগ করা হয়েছে। পুনর্নবীকরণযোগ্য জ্বালানি ক্ষেত্রে বিদেশি বিনিয়োগের বিষয়ে ভারতের নীতি উদার বলে তিনি মন্তব্য করেন। সে জন্য ইতিমধ্যেই প্রজেক্ট ডেভলপমেন্ট সেল এবং ফরেন ডাইরেক্ট ইনভেসমেন্ট সেল গঠন করা হয়েছে। কেন্দ্রীয় মন্ত্রী জানান, রিনিউয়েবল এনার্জি ইনভেস্টমেন্ট প্রমোশন এন্ড ফেসিলিটেশন বোর্ড- এর একটি পোর্টাল তৈরি করা হচ্ছে। এর মাধ্যমে পুনর্নবীকরণযোগ্য জ্বালানি ক্ষেত্রে বিনিয়োগের বিষয়ে বিনিয়োগকারীরা যাবতীয় তথ্য সংগ্রহ করতে পারবেন।
CG/ SB
(Visitor Counter : 183
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রীর দু’দিনের জম্মু-কাশ্মীর সফর
নয়াদিল্লি, ২৮ জুন, ২০১৯
জম্মু-কাশ্মীরে তাঁর প্রথম সফরে গিয়ে স্বরাষ্ট্র মন্ত্রী শ্রী অমিত শাহ রাজ্যের নিরাপত্তা পরিস্থিতি নিয়ে মূল্যায়নের পাশাপাশি, অমরনাথ যাত্রার প্রস্তুতি পর্যালোচনা এবং সুপ্রশাসন নিয়ে আধিকারিকদের সঙ্গে বৈঠক করেন। রাজ্যে পঞ্চায়েতের কাজকর্ম নিয়ে পঞ্চায়েত প্রধানরা শ্রী শাহকে অবহিত করেন। সফরকালে, কেন্দ্রীয় স্বরাষ্ট্র মন্ত্রী জম্মু ও কাশ্মীর পুলিশের শহীদ ইন্সপেক্টর আরশাদ খানের বাড়ি যান।
বৈঠকে, রাজ্যপাল, কেন্দ্রীয় স্বরাষ্ট্র সচিব, চারজন উপদেষ্টা-সহ রাজ্য ও কেন্দ্রীয় সরকারের উচ্চপদস্থ আধিকারিক এবং নিরাপত্তা সংস্থাগুলির প্রতিনিধিরাও উপস্থিত ছিলেন। বৈঠকে সাধারণ মানুষের জীবনযাত্রার মানোন্নয়নে উন্নয়নমূলক প্রকল্পগুলি নিয়ে পর্যালোচনা করা হয়। জম্মু ও কাশ্মীরের মানুষের অর্থনৈতিক অবস্থার উন্নতির সঙ্গে যুক্ত বিভিন্ন বিষয়ে আলোচনা হয়। রাজ্যবাসীর কর্মসংস্থান, জীবনজীবিকার সুযোগ-সুবিধা, সামাজিক নিরাপত্তা কর্মসূচিগুলির সুফল এবং সাধারণ মানুষের উপার্জন বৃদ্ধির উপায়ের মতো বিষয়ও বৈঠকে আলোচনা হয়েছে।
অমরনাথ যাত্রার প্রস্তুতি পর্যালোচনা করতে গিয়ে শ্রী শাহ সুষ্ঠু ও নিরাপদ যাত্রার ওপর অগ্রাধিকার দেন। নিরাপত্তা বাহিনীগুলির প্রস্তুতি-সহ গত বছরের তুলনায় এবার নিরাপত্তা খাতে কি ব্যবস্থা গ্রহণ করা হয়েছে, তা নিয়ে আলোচনা হয়। এছাড়া, নিরাপত্তা বাহিনীর চাহিদা নিয়েও কথা হয়েছে। অমরনাথ যাত্রার আয়োজন সুষ্ঠুভাবে সম্পন্ন করতে প্রশাসনিক ও অন্যান্য ব্যবস্থাও খতিয়ে দেখা হয়েছে। রাজ্যে শান্তির পরিস্থিতি বজায় রাখতে আরও কি ব্যবস্থা নেওয়া যায় তা নিয়েও প্রশাসনের সঙ্গে বিশদে শ্রী শাহ আলোচনা করেন।
SSS/BD/DM
(Visitor Counter : 39